సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కళాభిరుచికి నిలువెత్తు నిర్వచనం ఏడిద
చిరస్మరణీయ నిర్మాత ఏడిద నాగేశ్వరరావు భౌతికంగా ఇక లేరన్న వార్త తెలుగు చిత్రసీమతో పాటు ప్రేక్షకులనూ ఒక్కసారి కుదిపేసింది.
TNN | Updated:
Oct 5, 2015, 11:42AM IST
హైదరాబాద్: ఆణిముత్యాల్లాంటి పదే పది సినిమాలను నిర్మించి, తెలుగు చిత్రసీమలోనూ, ప్రేక్షక హృదయాలలోనూ నిలిచిపోయిన చిరస్మరణీయ నిర్మాత ఏడిద నాగేశ్వరరావు భౌతికంగా ఇక లేరన్న వార్త తెలుగు చిత్రసీమతో పాటు ప్రేక్షకులనూ ఒక్కసారి కుదిపేసింది.ఒక సాధారణ డబ్బింగ్‌, జూనియర్‌ ఆర్టిస్టుగా కెరీర్‌ను ఆరంభించి అంచెలంచెలుగా నిర్మాతగా ఎదిగిన ఆయనకు నాటక రంగంతో కూడా విడదీయలేని అనుబంధం ఉంది. - కాకినాడ స్కూల్‌ వార్షికోత్సవంలో 'లోభి' అనే నాటకంలో ఆడ వేషం వేయడం ద్వారా ఆయన నటప్రస్థానం జరిగింది. ఆ నాటకంలో మగ పాత్రధారుల ఎంపిక పూర్తికావడంతో ఒకే ఒక్క ఆడవేషం మిగిలిపోయిందట. ఇష్టం ఉంటే ఆ ఆడవేషం వెయ్యమని ఆయనను కోరడంతో వెంటనే వేరే ఆలోచన లేకుండా ఒప్పేసుకుని, ఆ పాత్రను ధరించారట. అలా ఆయన వేసిన ఆ తొలి ఆడవేషానికి సిల్వర్‌మెడల్‌ రావడం ఓ విశేషం.పూర్ణోదయ మూవీ క్రియేషన్స్‌ అనే సంస్థను స్థాపించి, దానిపై 1978లో ఆయన తీసిన తొలి కళాఖండం 'సిరి సిరి మువ్వ' చిత్రానికి ఎంతటి ప్రేక్షకాదరణ లభించిందో తెలిసిందే. కె.విశ్వనాథ్‌ దర్శకత్వంలో తెరకెక్కిన ఆ చిత్రంలో చంద్రమోహన్‌, జయప్రదలు తమ పాత్రలకు ప్రాణంపోసి, ప్రేక్షక హృదయాలలో చెరగని ముద్రను వేసుకున్నారు. ఆ తర్వాత 'తాయారమ్మ బంగారయ్య' వంటి కుటుంబ కథాచిత్రాన్ని నిర్మించిన ఆయన వెంటనే 'శంకరాభరణం ' వంటి కళాత్మక చిత్రాన్ని తీసి అంతర్జాతీయ స్థాయిలో పేరు గడించారు. ఆ చిత్రానికి వచ్చిన అవార్డులు అన్నీ ఇన్నీ కావు. ఆ తర్వాత తీసిన 'సీతాకోకచిలుక ' ప్రేమకథాచిత్రం కూడా ప్రేక్షకులను ఎంతగానో అలరింపజేసింది. ఇక ఆయన ఆ తర్వాత వెనుదిరిగి చూసుకోనేలేదు. ‘ సాగర సంగమం’,'సితార, స్వాతిముత్యం, స్వయంకృషి, స్వరకల్పన, ఆపద్బాంధవుడు' వంటి అద్భుత చిత్రాలను నిర్మించి తెలుగు చలనచిత్ర చరిత్రలో నిర్మాత అనే పదానికి నిలువెత్తు నిదర్శనంగా నిలిచారు. సినీరంగం పట్ల ఆయనకున్న అభిరుచి, మక్కువను చెప్పేందుకు మాటలు చాలవు. అయితే సినీరంగంలో ట్రెండ్‌ మారడంతో చిత్ర నిర్మాణానికి దూరంగా ఉంటూ వచ్చారు. అలనాటి అద్భుత చిత్రాల నిర్మాతలు నేడు చిత్ర పరిశ్రమలో నెలకొన్న పరిస్థితులను చూసి ఎంతగానో బాధపడటం, చలించిపోవడం అడపాదడపా చూస్తున్నదే. ఎప్పటికైనా మళ్లీ ఆ బంగారు రోజులు రాకపోతాయా! అని ఆశావాదంగా ఎదురుచూస్తున్న నిర్మాతల